ועדת הכספים, כנסת 20, פרוטוקול מספר 551, 2016-12-12 11:30

משה גפני: אנחנו עוסקים עכשיו בהצבעות.

משה גפני: מה ההסתייגויות שיש לנו?

<נעה בן-שבת: בסעיף 58 יש שורה של הסתייגויות.

<נעה בן-שבת: מדובר על בסיס ההתחשבנות.

<נעה בן-שבת: בסיס ההתחשבנות מבוסס על הצריכה של שירותי הבריאות בשנים 2013-2015.

משה גפני: הייתה הצעה של חצי 2013.

משה גפני: תגידו מה אתם רוצים, מה אתם מציעים.

<נעה בן-שבת: חצי 2013 אומר מחצית הצריכה בשנת 2013 כולה.

<נעה בן-שבת: לא לוקחים חצי מהשנה, לוקחים חצי מהצריכה.

באסל גטאס: חצי מהמשקל שלה.

משה גפני: יש התלבטות בשאלה הזאת, אני לא יודע להכריע.

<נעה בן-שבת: פה יש מקבץ של כמה הסתייגויות.

<נעה בן-שבת: אם משנים את השנים 2013 עד 2015, זה ישתנה גם לאורך הצעת החוק כולה.

<נעה בן-שבת: אחת ההסתייגות של חבר הכנסת דוד ביטן הייתה להתאים את האחוז ל-81%.

באסל גטאס: לא מובן.

באסל גטאס: מה זה 81%?

<נעה בן-שבת: הממשלה הסבירה.

משה גפני: הם אומרים שהם מקבלים את העניין של 13.5 ו-18.5%.

<ודים פרמן: כן.

<ודים פרמן: זה אומר שבכל מקום בחוק שרשום 82% צריך לשנות ל-81.5%.

<רן רידניק: זה לא חצי שנה, זה משקולת של 50% על החצי שנה.

<נעה בן-שבת: זה מייתר את ההסתייגויות פה.

משה גפני: אנחנו צריכים להצביע על סעיף 58.

<נעה בן-שבת: בנושא של הנחת מחזור יש תיקון.

<נעה בן-שבת: אנחנו מוסיפים את בתי החולים הכלליים שבבעלות רשות מקומית כך שגם בהם יכולה להינתן הנחת מחזור.

<נעה בן-שבת: זה מוסף בהגדרת הנחת מחזור.

<נעה בן-שבת: ההסתייגות הבאה היא בהגדרת הנחת תעריף.

<נעה בן-שבת: הסתייגות אחת של חבר הכנסת באסל גטאס היא שההגדרה הזאת תימחק.

משה גפני: באסל, למה?

באסל גטאס: כל הוויכוח היה כמה סך כל תקרת ההנחות של בית חולים עלול להזיק לפעולה.

מיקי לוי: דיברנו על רצפה של 18.

מיקי לוי: מה הגג?

מיקי לוי: לא דיברנו על גג.

מיקי לוי: הגג הוא בעייתי.

משה גפני: אנחנו לא יכולים להיכנס לגג של בתי החולים.

מיקי לוי: ככה הדסה עין כרם פשטה את הרגל.

משה גפני: הבעיה פה היא ההתמוטטות של בית חולים.

משה גפני: זה יכול לקרות בירושלים, זה יכול לקרות גם במקומות אחרים.

משה גפני: אני מבין שיש סעיף בחוק שמדבר על העובדה הזאת.

<ודים פרמן: הממשלה נתנה את תשומת ליבה לנושא הזה, היא הקימה את האגף שאני עומד בראשו.

<ודים פרמן: הוא אגף חדש.

<ודים פרמן: הוא אחראי על בתי החולים הציבוריים במדינת ישראל.

<ודים פרמן: יש שינויים רבים שהם חדשים למערכת.

<ודים פרמן: החשוב בהם הוא אישור ההסכמים האקטיבי של השרים.

<ודים פרמן: יש בכוונתנו לבחון את ההסכמים, לא לאשר הסכמים - -

באסל גטאס: בין מי למי אישור ההסכמים?

<ודים פרמן: בין כל בית חולים לכל קופה בהסדר הזה.

<ודים פרמן: כל מי שיחליט לא לעבוד בהסדר הזה - -

משה גפני: מה שהיה חשש מהדסה אז, יש היום סעיף בחוק.

<ודים פרמן: ההסכמים יעברו את האישורים - -

עבדאללה אבו מערוף: זה מה שרצו לבטל מלכתחילה.

משה גפני: זה מה שיש?

<ודים פרמן: כן.

משה גפני: קיבלנו את מה שרצינו.

באסל גטאס: איפה כתוב את זה?

<ודים פרמן: בסעיף 74.

<נעה בן-שבת: בסעיף 74(ב) יש אפשרות לבטל את ההסכם, אבל ההגבלה על ההנחות מופיעה בסעיף 74(א)(6).

<נעה בן-שבת: זו הגבלה שהחלטתם עליה.

מיקי לוי: ביקשתי שבמרץ 2018 לא רק יגיעו לכאן הדוחות הכספיים, אלא הדוחות של הטיפולים הרפואיים.

מיקי לוי: אני מבקש שזה ייכנס כהסתייגות.

<נעה בן-שבת: ההסתייגות של חבר הכנסת מיקי לוי היא שסימן ג' ייקרא תחולה ודיווח, ולהוסיף סעיף שאומר שהשרים ידווחו לוועדת הכספים של הכנסת עד יום 1 ליולי 2018.

משה גפני: לא, 1 במרץ.

<ודים פרמן: החל מ-1 לאפריל.

מיקי לוי: לא החל, אלא 1 באפריל.

<אורן גבע: 1 ביוני.

משה גפני: 2018?

מיקי לוי: אנחנו נאבד עוד שנה.

מיקי לוי: אנחנו לא יכולים לאבד עוד שנה.

<אורן גבע: הנתונים הם רק בסוף מרץ.

מנואל טרכטנברג: הנתונים האלה ישנם ממקודם.

משה גפני: אנחנו דיברנו על זה שבמרץ 2018 יהיה דיווח לוועדת הכספים.

משה גפני: אתם אומרים שיש בעיה עם הדוחות.

משה גפני: אנחנו לא יכולים להגיע ליולי, כי ביולי יש פגרות.

משה גפני: זה לא יכול להיות.

משה גפני: זה יכול להיות אי שם באמצע.

משה גפני: אם תגידו 1 במאי, יהיה ה-1 במאי.

<ודים פרמן: 1 במאי.

<נעה בן-שבת: מוסיפים את זה אחרי סעיף 82.

<נעה בן-שבת: ידווחו לוועדת הכספים של הכנסת עד 1 במאי 2018 על ההתחשבנות לפי פרק זה, הן מבחינה פיננסית על קופות החולים ובתי החולים, הן מבחינה כספית על שירותי הבריאות למבוטחי קופות החולים, הכל על פי עקרונות חוק ביטוח בריאות ממלכתי.

<נעה בן-שבת: הכוונה היא להבטיח שהשירותים ניתנים במרחק סביר.

באסל גטאס: מה שאמר ודים לא עונה על כך שאסור שיהיה מצב שבית חולים ייתן הנחות לקופת חולים יותר מ-x%.

באסל גטאס: היום יש 18.5%, שזאת הנחת המחזור.

באסל גטאס: בוא נוסיף שזה לא יעלה על סך מסוים.

באסל גטאס: זו ההסתייגות.

משה גפני: אני סבור שזה עונה על הדרישה הזאת.

משה גפני: דרישה מעבר היא בסדר, אפשר להגיש, אבל אני לא יכול לקבל את זה.

רחל עזריה: כשמגדירים מקסימום בשוק כזה, הרבה פעמים כולם יידבקו למקסימום.

באסל גטאס: הרצפה של ה-18% קבועה.

באסל גטאס: אני רוצה תקרה.

אורן אסף חזן: הם העלו את זה ל-18%?

מיקי לוי: איך אתה מונע שהדסה עין כרם - - ?

אורן אסף חזן: 19% אנחנו רוצים.

אורן אסף חזן: אני מתעקש על 19%.

אורן אסף חזן: זה לא נכון להגיד שיביאו עוד כסף.

דוד ביטן: 18.5%.

דוד ביטן: אתה כתבת את זה.

דוד ביטן: אני אמרתי 19%.

אורן אסף חזן: אני לא יורד מ-19.

אורן אסף חזן: הפשרה הייתה צריכה להיות 19.

משה גפני: יש בקשה להעלות בעוד 300 מיליון את הקפ.

משה גפני: אני לא מצביע על זה.

משה גפני: על הסעיף הזה אני לא מצביע.

משה גפני: יכול להיות שאם הקפ עולה בעוד 300 מיליון, לא משנה בכמה, זה משנה את האחוז.

רחל עזריה: אם מוסיפים, אני רוצה שזה ילך גם לירושלים.

אורן אסף חזן: הרב גפני, אני לא יודע אם בעוד שנתיים מהיום אתה תשב בראשות ועדת הכספים.

אורן אסף חזן: אני מאחל לך שבעוד שנתיים תהיה שר אוצר, אז אני אהיה רגוע.

אורן אסף חזן: אם באים ומראש אומרים לנו שבהנחה הזו הם ימצאו את עצמם בגירעון בעוד שנה, כאשר את הגירעון אנחנו נצטרך לאשר אחרי זה, למה להיכנס למיטה חולה מלכתחילה?

משה גפני: החוק הזה הוא סכום אפס.

משה גפני: אם אתה אומר שמעלים ל-19%, זה בסדר.

אורן אסף חזן: לא מעלים ל-19%.

אורן אסף חזן: מורידים מ-21.6 ל-18 במקום ל-19.

משה גפני: המינוח פחות חשוב, חשוב כסף.

משה גפני: אתה תצטרך להביא את הכסף מאיזה שהוא מקום.

אורן אסף חזן: לא, אתה טועה, אתה לא צריך להביא את הכסף.

אורן אסף חזן: אתה צריך להביא את הכסף לחריגות של משרד הבריאות ממקום אחר.

מיכל בירן: אדון יו"ר הקואליציה, הבטחת להוסיף כסף.

מיכל בירן: הבטחת שזה לא יעבור בלי זה.

דוד ביטן: נכון, לא יעבור.

מיכל בירן: אנחנו עדיין נמצאים בנקודה של סכום 0.

אורן אסף חזן: כל הסיפור של לצמצם את ההנחה זה בשביל להגדיל את הקופה.

אורן אסף חזן: הפער הוא גדול.

אורן אסף חזן: תגדיל בהדרגה.

אורן אסף חזן: בוא נחליט שמגדילים עכשיו ב-19%.

אורן אסף חזן: אם נרצה 18.5% בשנה הבאה, נלך לקראתך.

אורן אסף חזן: באים הקניינים, באים אלה שצורכים את זה מראש.

אורן אסף חזן: מלכתחילה הם אומרים שתצטרך להשלים להם את הגירעון בעוד שנה.

<נעה בן-שבת: הסתייגות נוספת של חבר הכנסת גטאס היא לגבי שיעור הנחת התעריף.

<נעה בן-שבת: הוא מציע שהוא לא יעלה על אחוז מבסיס ההתחשבנות -2% עד 7% לחלופין.

<נעה בן-שבת: אם ייעשה התיקון של מחצית 2013 ושל שנים 2014-2015, יהיה צריך לתקן גם בהגדרת מחיר ברוטו.

<נעה בן-שבת: הסתייגות של חבר הכנסת גטאס לגבי הגדרת מחיר ברוטו, שההגדרה הזאת לא תתייחס להנחת התעריף, זאת אומרת, יהיה מחיר ברוטו רק במקום הנחת מחזור.

<נעה בן-שבת: הסתייגות חלופית: מחיר הברוטו יוגבל לאחוז מהמחיר המלא, בין 80% ל-75%, זאת אומרת, סך כל המחיר ברוטו לא ירד מתחת ל-75% מהמחיר המלא.

משה גפני: אנחנו לא מסכימים.

אורן אסף חזן: בואו אנחנו, חברי הוועדה, נגיש את החוק.

אורן אסף חזן: שהם יציעו עלינו הסתייגויות.

משה גפני: אתה צריך להגיש לקריאה טרומית.

משה גפני: פה זה חוק הסדרים שאתה מאשר לקריאה שנייה ושלישית.

אורן אסף חזן: אני מתכוון להגיש הצעת חוק שמבטלת את הדבר הזה שנקרא חוק הסדרים.

אורן אסף חזן: צריך לבטל את השטות הזאת, את הבלוף הזה.

<נעה בן-שבת: אם שנת 2013 נשארת אפילו במחציתה, ההגדרה של שיעור הקידום נשארת כפי שהיא.

<נעה בן-שבת: יש הסתייגויות של סיעת יש עתיד ושל חבר הכנסת עודד פורר.

<נעה בן-שבת: הם הציעו ששיעורי הקידום יהיו בשיעור של 1.4% לכל שנה, זאת אומרת, גם השירות הדיפרנציאלי יהיה 1.4% לכל שנה, גם האשפוז במחלקות הפנימיות וגם שירות הבריאות האחר.

<נעה בן-שבת: הצעה חלופית היא ששיעורי הקידום יהיו לפי גידול במספר המבוטחים המשוקלל בכל קופה, שזה במקום מה שמופיע כאן בהגדרה של שיעור הקידום.

<נעה בן-שבת: לגבי הגדרת שירות אשפוז במחלקות פנימיות.

<נעה בן-שבת: יש פה אשפוז במחלקות שהקוד שלהן ברשימת תעריפי האשפוז והשירותים האמבולטוריים שמפרסם משרד הבריאות באתר האינטרנט שלו, זה שמשקף את התעריפים המעודכנים מזמן לזמן כפי שנקבעו בצווים לפי חוק הפיקוח, הוא G00M1,G00M2,G00M3,G00M4,G00M5,G00M6.

<נעה בן-שבת: אלו היו המחלקות ההיסטוריות במשרד.

באסל גטאס: את זה אתם מציעים, זו לא הסתייגות.

<נעה בן-שבת: זו הצעה שעלתה בדיון, דיברנו עליה בדיון הקודם.

<נעה בן-שבת: אלו אותן 6 מחלקות פנימיות בעבר.

<נעה בן-שבת: עד כמה שהבנתי, זה נוסח מוסכם.

<נעה בן-שבת: הממשלה ביקשה להוסיף עוד 3 מחלקות, עוד 3 קודים: G00H5, G00H6 ו – G00q8.

משה גפני: רק את הפנימיות ממש, את האחרים הורדנו.

<נעה בן-שבת: אוקי, ה-3 האלו יורדות.

<רן רידניק: ביקשנו שתהיה אפשרות שאם יש קודים חדשים או יש שינויים כאלה אפשר יהיה לעשות את הרשימה.

משה גפני: היה פה משה בר סימנטוב.

<רן רידניק: אין מחלוקת.

משה גפני: תמחקי את זה.

<רן רידניק: אני לא מדבר על סעיף 3.

משה גפני: אז על מה אתה מדבר?

<רן רידניק: אם יהיה תגבור של קוד חדש, יהיה פנימית לפי גיל.

<רן רידניק: לפי הנוסח של החוק אי אפשר להכניס את זה.

משה גפני: זה בסדר.

<נעה בן-שבת: או מחלקה אחרת שהשרים יקבעו באישור ועדת הכספים.

<נעה בן-שבת: בהגדרת שירות דיפרנציאלי יש את התוספת שדיברנו עליה בדיון הקודם לגבי שירותי בריאות חדשים שייכנסו לסל שירותי הבריאות.

<נעה בן-שבת: אפשר לעדכן את ההודעה לגבי שירות דיפרנציאלי כזה גם ללא פרסום הודעה מראש.

<נעה בן-שבת: דיברנו על זה בדיון הקודם.

<נעה בן-שבת: עוד תיקון שביקש האוצר הוא לגבי המועדים, מתי תפורסם הרשימה של השירותים הדיפרנציאליים.

<נעה בן-שבת: תחילה דובר על כך שזה יהיה לפני תחילת החוק.

<נעה בן-שבת: מכיוון שהם אמרו שהם לא יוכלו לעדכן את זה עד תחילת החוק, הם מבקשים עד 1 במרס 2017.

משה גפני: את סעיף 58 סיימנו.

משה גפני: מה האופוזיציה הולכת לעשות עם סעיף 58?

מנואל טרכטנברג: אנחנו נצביע בעד.

מיקי לוי: אני רוצה הצבעות על כל ההסתייגויות.

משה גפני: טוב, נעלה את זה למעלה.

מכלוף מיקי זוהר: לגבי החוק שאנחנו דנים בו היום.

מכלוף מיקי זוהר: אנחנו מדברים עם אגף התקציבים ועם משרד האוצר בחודש האחרון, מאז שהונח חוק ההסדרים על שולחן הכנסת.

מכלוף מיקי זוהר: דיברנו על המשמעות של הרפורמה הזאת, רפורמת הקפ.

מכלוף מיקי זוהר: אנחנו יודעים שעושים אותה מידי כמה שנים.

מכלוף מיקי זוהר: הבעיה המרכזית היא שאיך שלא נהפוך את זה יש פה פגיעה של כמה מאות מיליונים, אולי פחות, אולי 200 מיליון שקל, בקופות החולים.

מכלוף מיקי זוהר: קופות החולים צריכות לתת את השירותים לאזרחים.

מכלוף מיקי זוהר: ידוע שאזרחי הפריפריה הם בחיסרון.

מכלוף מיקי זוהר: למה?

מכלוף מיקי זוהר: כי אם אתה גר בירוחם או בבית שאן ואתה צריך ללכת לעשות בדיקה רפואית כזאת או אחרת, קופת החולים תשלח אותך לעשות את הבדיקה במרכז רפואי מסוים.

אורן אסף חזן: יש התחייבות של הקופות שאם בסיפור הזה של ההנחה הן יחסכו כסף, את הכסף הזה הן ישקיעו בפריפריה.

מכלוף מיקי זוהר: נכון.

אורן אסף חזן: יש התחייבות, צריך להגיד את זה.

מיכל בירן: פשוט צריך להוסיף עוד כסף.

מיכל בירן: עליהן אתה זורק את זה?

מכלוף מיקי זוהר: מה שקורה בפועל היום זה שאם אתה תושב שדרות ואתה צריך ללכת לעשות בדיקה, ישלחו אותך לעשות את הבדיקה באשדוד.

מכלוף מיקי זוהר: אם תוריד לקופות החולים כמה מאות מיליוני שקלים, הן הרי צריכות לייעל את המערכת, במקום שאותו אזרח משדרות ייסע לאשדוד, הוא יצטרך לנסוע לראשון לציון.

מכלוף מיקי זוהר: למה אנחנו פוגעים בתושבי הנגב, הגליל והפריפריה?

מכלוף מיקי זוהר: בגלל שהם תמכו בממשלה הזאת ובזכותם אנחנו היום מושלים במדינת ישראל?

מכלוף מיקי זוהר: בגלל שהם הצביעו לליכוד, לבית היהודי, לכחלון?

מיכל בירן: אנחנו באמת שואלים את עצמנו למה הם ממשיכים להצביע לכם.

משה גפני: אם הייתי אופוזיציה, הייתי שותק עכשיו לגמרי.

מכלוף מיקי זוהר: בזכות תושבי הפריפריה ממשלת ישראל היא זו שקיימת היום, היא זו שנמצאת היום, כולל שר האוצר ממפלגתו.

מכלוף מיקי זוהר: בתושבים האלה נפגע?

מכלוף מיקי זוהר: אני אומר שלא.

מכלוף מיקי זוהר: גם ככה המצב של קופות החולים היום קשה, הן גרעוניות כולן, הן בקושי גומרות את החודש.

אורן אסף חזן: המדינה משלמת את זה.

מכלוף מיקי זוהר: אם הן לא יכולות כבר היום לתת את השירותים המינימאליים לאזרחים, אנחנו נפגע בהן עכשיו בעוד 200 או 300 מיליון שקל?

מכלוף מיקי זוהר: רפורמת הקפ צריכה לעבור, רק שאגף התקציבים יביא 200 מיליון שקל לקופות החולים.

אורן אסף חזן: 300.

מכלוף מיקי זוהר: גם על 200 אני סוגר.

מכלוף מיקי זוהר: שאגף תקציבים יביא 200 מיליון שקל לקופות החולים.

מכלוף מיקי זוהר: יש להם כסף.

מכלוף מיקי זוהר: הם גם ככה שומרים על הכסף כל כך חזק, אין להם בעיה.

מכלוף מיקי זוהר: שישפו את קופות החולים על הנזק שנגרם להן ורפורמת הקפ תעבור פה בשקט ובנחת.

אילן גילאון: העם איתו.

מכלוף מיקי זוהר: אני עם העם.

אילן גילאון: אנחנו יודעים מה תעשו כשתגיעו לכפתורים.

אורן אסף חזן: אתה יכול להגיד את זה על הרבה אנשים.

אילן גילאון: אני רוצה לראות אותך.

אורן אסף חזן: אני אצביע נגד.

מכלוף מיקי זוהר: לקחנו לכם את ההצגה, מיקי?

מכלוף מיקי זוהר: הכל בסדר, אנחנו לטובת עם ישראל, לטובת הציבור.

משה גפני: הייתי בהרבה תקציבים בכנסת, בכזה עוד לא הייתי.

מכלוף מיקי זוהר: זה פתיר, אדוני.

מכלוף מיקי זוהר: 200 מיליון שקל, נפתרה הבעיה.

מכלוף מיקי זוהר: בכל הנוגע לחלוקת התוספת בין הקופות, לא יכול להיות שקבעו את החלוקה לא לפי גידול הנפשות.

מכלוף מיקי זוהר: צריכים לקבוע אותה לפי גידול הנפשות, לא לפי האחוזים.

מכלוף מיקי זוהר: הקביעה פה היא קביעה מוטעית.

משה גפני: אם יהיו 200 מיליון שקל, נפתור את הבעיה?

מכלוף מיקי זוהר: נכון.

מכלוף מיקי זוהר: יש פה את איתי טמקין, הוא מודע ליכולות של האוצר.

מכלוף מיקי זוהר: אם יביאו 200 מיליון שקל, פתרנו את הבעיה.

מכלוף מיקי זוהר: כולה 200 מיליון שקל.

מכלוף מיקי זוהר: זה לא הרבה כסף.

מכלוף מיקי זוהר: יושב-ראש הקואליציה הוא חבר שלי, הוא מעולם לא הזניח את תושבי הפריפריה.

מכלוף מיקי זוהר: הוא לא ייתן יד להזנחת תושבי הפריפריה.

מכלוף מיקי זוהר: ההצבעה היום על רפורמת הקפ פוגעת באזרחי הפריפריה שהצביעו לממשלה הזאת, שהצביעו לליכוד, שהצביעו לכל המפלגות שהן בקואליציה היום, כולל למפלגה של שר האוצר.

מכלוף מיקי זוהר: כשבמי שמצביע לך אתה פוגע בשירותי בריאות - לך הביתה, אל תישאר פה.

מכלוף מיקי זוהר: עם כל הכבוד והערכה, אני לא יכול להצביע במצב הנוכחי.

מכלוף מיקי זוהר: 200 מיליון שקל מאגף תקציבים לקופת חולים זה לא בשמיים.

מכלוף מיקי זוהר: מה זה 200 מיליון שקל?

מכלוף מיקי זוהר: אנחנו מאשרים פה חוקים במיליארדים.

אורן אסף חזן: מיקי, אם 200, אז ההנחה צריכה להיות 18.5%.

משה גפני: יש סעיף שאנחנו לא מצביעים עליו בחוק, הסעיף שאומר להגדיל את תקציב הקפ ב-300 מיליון שקל.

משה גפני: זה סעיף שאני מוסיף אותו.

באסל גטאס: הסתייגות?

משה גפני: זו לא הסתייגות, זה סעיף חדש.

משה גפני: אפשר להצביע בעד, אפשר להצביע נגד.

משה גפני: תהיה תוספת של 300 מיליון שקל לכולם.

<נעה בן-שבת: השאלה אם מגדילים את עלות סל שירותי הבריאות למטרה של רכש בבתי החולים.

משה גפני: של הקפ.

מיקי רוזנטל: מאיזה סעיף תקציבי?

משה גפני: אני לא דן על זה עכשיו.

משה גפני: אני רוצה להצביע על סעיף 58.

מיקי רוזנטל: אנחנו נצביע בעד על כל סעיף רק אחרי שיאושר הסעיף של ה-300 מיליון.

מיקי לוי: אתם מסכנים את המשך הבריאות של מדינת ישראל.

אורן אסף חזן: אבל למה, מיקי?

מיקי לוי: אני לא חבר קואליציה, מה איכפת לי שהכל יישרף, אבל תגלו אחריות ציבורית.

מיקי לוי: תעשו מה שאתם רוצים, לא איכפת לי.

רחל עזריה: זה משחק סכום אפס.

אורן אסף חזן: אם המפעילים, שאלה הקופות ובתי החולים, אומרים שעם תוספת התקציב הם יכולים להתמודד, למה אתה אומר שאנחנו הורסים?

מיקי רוזנטל: המשמעות היא שמצמצמים - -

אורן אסף חזן: לא יצמצמו.

באסל גטאס: אתה לא מוסיף רק לקופות, אתה מוסיף לכל העוגה.

אורן אסף חזן: לא מבחינת קופות החולים, מבחינת התקציב.

משה גפני: מיקי, אתם תצביעו בעד 58?

עבדאללה אבו מערוף: עם תוספת של 300 מיליון שקל.

משה גפני: אני לא מביא את זה להצבעה עד שאין הסכמה.

משה גפני: את ההסתייגויות אני מעלה למליאה.

מיקי לוי: אני רוצה להצביע עליהן פה.

<נעה בן-שבת: הסתייגות אחת נגעה לנושא השנים ושיעור ההנחה הקבועה, קבוצה אחרת של הסתייגויות נגעה לנושא הנחות התעריף, האם להגביל את הנחות התעריף.

משה גפני: אני לא מצביע.

משה גפני: אני רוצה לדעת מי בעד סעיף 58 לפני ההסתייגויות.

אורן אסף חזן: אני מתנגד.

מיקי לוי: גם אנחנו נגד.

משה גפני: מה אתם אחרי ההסתייגויות?

מיקי לוי: בעד.

אורן אסף חזן: יש לי הבטחה מהקופות, אני לא יכול להצביע בעד.

משה גפני: יושבת פה האופוזיציה, היא אומרת שתצביע בעד.

משה גפני: אני לא יכול ככה לנהל הצבעות.

משה גפני: אני מעריך שלו הכל היה מתנהל במישרין אפשר היה להעביר את החוק הזה פה אחד.

משה גפני: אנחנו הגענו להסכמות.

משה גפני: היות וזאת תמונה המצב, אני עוצר את הדיון ל-5 דקות.

משה גפני: אם יהיו לי חדשות, שאני עדיין לא יודע אותן, אני אחזור לפה.

עבדאללה אבו מערוף: אתה יכול, אתה לא רוצה.

משה גפני: הפסקה 5 דקות.

משה גפני: רן רידניק, הייתה דרישה של 300 מיליון שקל של יושב-ראש הקואליציה ושל רכז הקואליציה בוועדת הכספים.

באסל גטאס: זה היה בשם כל הנוכחים פה.

מיקי רוזנטל: גם הרב גפני ביקש את זה, גם אנחנו ביקשנו את זה.

<רן רידניק: הוועדה ביקשה שנתייחס לסוגיית המקורות.

<רן רידניק: אנחנו התבקשנו על ידי יו"ר הוועדה, על ידי מרכז הקואליציה בוועדת הכספים להתייחס לסוגיית ההתניה והכספים התקועים כרגע.

<רן רידניק: בהחלטת ממשלה 1896 יש כספים שלא מועברים, הם מותנים בכך שהקפ יאושר.

<רן רידניק: ללא הקפ החלק הזה לא עובר, הוא לא מתוקצב בבסיס.

<רן רידניק: אם הקפ יעבור, הכספים האלה יתוקצבו.

<רן רידניק: סעיף 6 בהחלטת ממשלה 1896 אומר שכל השינויים בהחלטה יהיו כפופים לאישור תקציב מדינה.

<רן רידניק: הסעיפים עם הכסף ייכנסו לתוקף רק לאחר אישור תיקון החוק וההתחשבנות בין קופות החולים לבתי החולים לשנים 2017-2019.

<רן רידניק: זה אומר שללא אישור החוק הזה הכספים האלה לא מתוקצבים.

<רן רידניק: סך הכספים האמורים לבסיס תקציבי קופות החולים והסל ב-2017 מגיע לכ-400 מיליון שקלים.

עבדאללה אבו מערוף: לא לרתום את העגלה לפני הסוס.

עבדאללה אבו מערוף: קודם 300 מיליון שקל, אחר כך מתקדמים הלאה, לא ההיפך.

עבדאללה אבו מערוף: אנחנו התפשרנו, היה צריך להיות 600 מיליון שקל.

<רן רידניק: 400 מיליון על פי החלטה 1896.

משה גפני: וזה יכול להיכנס לחוק?

<רן רידניק: זה לא בחוק.

אילן גילאון: ללא ההתחייבות הזאת לא יעבור החוק.

מיכל בירן: רן, לא נולדנו אתמול, תוסיפו את הכסף בחוק.

עבדאללה אבו מערוף: בחוק.

<איתי טמקין: זה בגוף החוק.

אילן גילאון: רן, החוק יאושר עם זה.

עבדאללה אבו מערוף: רק עם זה החוק יאושר.

<קריאה: בגוף החוק בלבד.

אורן אסף חזן: לא יהיו פה עוד הצגות של האוצר.

אורן אסף חזן: לא סיסמאות והבטחות.

אורן אסף חזן: ההחלטה לא רלוונטית.

אורן אסף חזן: אם זה לא בחוק, לא מצביעים.

<איתי טמקין: לצד רשימת החוקים הזאת יש את חוק התקציב שמפרט את כל המספרים של התקציב לפי השימושים שלו.

<איתי טמקין: אנחנו בתור משרד האוצר נביא לוועדה, אנחנו נוודא את זה.

<איתי טמקין: לפני קריאה שנייה ושלישית הוועדה תצביע על נוסח עם מספרים שמשקפים את ה-400 מיליון האלה.

<איתי טמקין: לפני קריאה שנייה ושלישית יהיה פה דף של הדבר הזה.

מיכל בירן: אתם ממחזרים לנו את ה-400 האלה?

מיקי רוזנטל: הם רוצים לרמות את עצמם.

משה גפני: אם לא יהיה הכסף, נגיש רביזיה.

אורן אסף חזן: אני לא מוכן לחכות לקריאה שנייה ושלישית, אין בזה היגיון.

משה גפני: ההסתייגויות של סעיף 58, בבקשה.

<נעה בן-שבת: הסתייגות ראשונה של סיעת יש עתיד, המחנה הציוני, חבר הכנסת עודד פורר, חבר הכנסת אורן חזן וחבר הכנסת באסל גטאס.

<נעה בן-שבת: הם מציעים שבמקום השנים 2013-2015 בבסיס ההתחשבנות יהיו השנים 2014-2015.

משה גפני: לא.

משה גפני: הגענו להסכמה על חצי 2013.

באסל גטאס: אני מסכים להוריד את ההסתייגות.

מיכל בירן: זה גם לא כסף חדש במערכת, זה כסף שכבר הובטח בהחלטת ממשלה.

מיכל בירן: לא לזה קוראים כסף חדש.

דוד ביטן: אם את לא יודעת, החלטת ממשלה לבונוס לא מחייבת אף אחד, מכניסים אותה לבסיס התקציב.

אילן גילאון: לא הבטיחו לקיים את ההבטחה הזאת.

דוד ביטן: אתה רוצה לראות כמה החלטות ממשלה לא קיימו?

אילן גילאון: לא התכוונו לקיים את זה.

משה גפני: זה חלק מהתקציב.

מיכל בירן: חברים, רק שלא נשלה את עצמנו, ה-400 מיליון שקלים האלה זה בלוף אחד גדול, זה מחזור של מה שכבר הבטיחו לנו בקיצוצים הקודמים.

אילן גילאון: הוא אמר שהוא לא התכוון לקיים את ההבטחה.

אילן גילאון: זה כסף חדש.

מיקי לוי: 80% מהחלטות הממשלה לא מבוצעות.

מיקי לוי: אם זה בהחלטת ממשלה אז זה לא יבוצע.

מיקי לוי: אם נכניס את זה לבסיס התקציב, זה יבוצע.

אורן אסף חזן: בדיוק, זה מה שהסברתי.